hotchpotch/miracl-hf-unified huggingface dataset:
সহভেদাঙ্ক
সহভেদাঙ্ক- সহভেদাঙ্ক বা কোভ্যারিয়্যেন্স হলো এমন একটি পরিমাপ যার দ্বারা দুইটি চলকের একত্র পরিবর্তন নির্ণয় করা হয়। ভেদাঙ্ক হলো সহভেদাঙ্কের একটি বিশেষ রূপ, যখন চলক দুটি একদম একই রকম।
যদি formula_1 এবং formula_2 দুটি দৈব চলক হয়, যাদের দ্বিতীয় পরিঘাত বর্তমান, তখন - 
যেখানে formula_4, formula_1-এর প্রত্যাশিত মান এবং formula_6, formula_2-এর প্রত্যাশিত মান।
সহ-ভেদাঙ্ক formula_8-এর পরিমাপের একক হবে formula_1-এর সাথে formula_2-এর এককের গুণন। কিন্তু, সংশ্লেষ formula_11 সহ-ভেদাঙ্কের উপর নির্ভরশীল হলেও সংশ্লেষ সহগ এককহীন।
যদি formula_1, formula_2, formula_14, formula_15 দৈব চলক হয় এবং formula_16, formula_17, formula_18, formula_19 ধ্রুবক হয়, তবে নিম্নলিখিত সম্পর্কগুলো সহ-ভেদাঙ্কের সংজ্ঞার সাপেক্ষে সত্য -
মল্লিনাথ
মল্লিনাথ বা মল্লিনাথ বা মল্লিকুমারী বা মল্লি ১৯ তম জৈন তীর্থঙ্কর। জৈন ধর্মের ধর্মগুরুরা তীর্থঙ্কর বলে পরিচিত ৷মোট ২৪ জন তীর্থঙ্করদের মধ্যে ১৯ তম হলেন মল্লিনাথ বা মল্লিকুমারী বা মল্লি৷ জৈন ধর্মের শ্বেতাম্বর শাখার প্রাচীন পুঁথিপত্র অনুযায়ী মল্লিকুমারী ছিলেন একমাত্র মহিলা তীর্থঙ্কর ৷ আবার জৈন ধর্মের অপর শাখা দিগম্বর মতে মল্লিনাথসহ সব তীর্থঙ্কর পুরুষ ছিলেন ৷মল্লি প্রথম জীবনে মিথিলা রাজ্যের রাজকুমারী ছিলেন ৷তাঁর অপরূপ সৌন্দর্য্যের কথা সমগ্র আর্যদেশে ছড়িয়ে পড়েছিল ৷
তাই-কাদাই ভাষাসমূহ
তাই-কাদাই ভাষাসমূহ (), মতান্তরে কাদাই বা ক্রাদাই কিংবা চুয়াং-তং নামেও পরিচিত, দক্ষিণ চীন ও দক্ষিণ-পূর্ব এশিয়াতে প্রচলিত কতগুলি সুরপ্রধান ভাষার সমষ্টি। দক্ষিণ-পূর্ব চীনে, বিশেষ করে হাইনানে তাই-কাদাই ভাষাগুলির বৈচিত্র‌্য থেকে অনুমান করা হয় যে এই অঞ্চলটিই ভাষাগুলির আদি জন্মভূমি। ঐতিহাসিক কারণে তাই-কাদাই ভাষাভাষী জনগোষ্ঠী চীন থেকে দক্ষিণে সরে গিয়ে দক্ষিণ-পূর্ব এশিয়াতে পাড়ি জমায় এবং থাইল্যান্ড ও লাওস দেশ দুইটির জন্ম দেয়। এর আগে অঞ্চলটিতে সম্ভবত বিভিন্ন অস্ট্রো-এশীয় ভাষা প্রচলিত ছিল।
খুমি ভাষা
খুমি বা খুমি চিন ভাষা () দক্ষিণ চীন (Chin) ভাষার একটি উপভাষা। ভাষাটি পশ্চিম মিয়ানমারের চিন রাজ্যের দক্ষিণ প্রান্তে পালেৎওয়া ও তার আশেপাশের অঞ্চলে, এবং বাংলাদেশের বান্দরবন জেলাতে প্রচলিত। বর্তমানে ভাষাটিতে প্রায় ৭০ হাজার লোক কথা বলেন, তবে রাখাইন বা আরাকানীয় ভাষা এবং বর্মী ভাষার প্রভাবে এর বক্তা সংখ্যা হ্রাস পাচ্ছে।
মন্দার গিরি
মন্দার গিরি ভারতের ঝাড়খন্ড রাজ্যের পূর্ব্ব প্রান্তে অবস্থিত একটি পাহাড় এবং পর্যটন কেন্দ্র ৷ ভাগলপুর শহর থেকে মন্দার গিরির দূরত্ব ৪৮ কিমি, দেওঘর থেকে দূরত্ব ৬৯ কিমি ৷ মন্দার গিরি রেল ও সড়ক পথে ভারতের অন্য অংশের সঙ্গে যুক্ত ৷ রেল স্টেশানের নাম মান্দার হিলস ৷ ভাগলপুর রেল স্টেসান থেকে প্রত্যহ ৩ জোড়া ট্রেন মান্দার হিলস রেল স্টেসানে যাতায়াত করে ৷ পূর্ব্ব রেলপথের অধীনে মান্দার হিলস থেকে দুমকা হয়ে রামপুরহাট অবধি নতুন রেলপথ পাতার কাজ চলছে ৷ মান্দার হিলস রেল স্টেসান থেকে মন্দার গিরি পাহাড়ের দূরত্ব ৫ কিমি ৷ বাসে করে যাওয়া যায় ৷ পাহাড়ে দিগম্বর শাখার একটি জৈন মন্দির আছে ৷ কথিত আছে পুরাকালে এই পাহাড়ে দ্বাদশ তীর্থঙ্কর বাস্যপূজ তপস্যা করেছিলেন ৷ রেল স্টেসানের নিকটে দিগম্বর জৈন সম্প্রদায়ের একটি ধর্মশালায় নামমাত্র ভাড়ায় থাকার বন্দবস্ত করা যায় ৷ তবে শাসন ব্যবস্থা কড়া না হওয়ার জন্য সন্ধ্যার আগে পাহাড় থেকে নিচে নেমে আসা উচিত ৷
কৃষ্ণচন্দ্র রায়
কৃষ্ণচন্দ্র রায় (১৭১০ – ১৭৮২) ছিলেন নদিয়ার মহারাজা। বাংলা সাহিত্য, বাংলার সংস্কৃতি ও বাঙালি হিন্দুসমাজের ইতিহাসে তাঁর ভূমিকা অবিস্মরণীয়। নদিয়া রাজপরিবারের শ্রেষ্ঠ পুরুষ হিসেবে পরিগণিত। তিনি বিদ্বান, সংস্কৃত ও ফার্সি ভাষায় শিক্ষিত, সংগীতরসিক ছিলেন। তীব্র রক্ষণশীল রাজা কৃষ্ণচন্দ্র ছিলেন শাক্তপদাবলিকার রামপ্রসাদ সেন, অন্নদামঙ্গল কাব্য প্রণেতা ভারতচন্দ্র রায়গুণাকর, হাস্যরসিক গোপাল ভাঁড় প্রমুখ বাংলার প্রবাদপ্রতিম গুণী ব্যক্তিদের পৃষ্ঠপোষক। অন্নদামঙ্গল কাব্য তারই রাজসভার ফরমাসে রচিত হয়। কৃষ্ণনগরের জগদ্বিখ্যাত মৃৎশিল্পের সূত্রপাত তার সময়ে তারই উদ্যোগে ঘটে।
কৃষ্ণচন্দ্র রায় ছিলেন একজন কূটকৌশলী ব্যাক্তি। নবাব সিরাজউদ্দৌলা ইংরেজদের সাথে সংঘাতে লিপ্ত হলে তিনি ইংরেজদের পক্ষ অবলম্বন করেন। পরবর্তি নবাব মীর কাশিমের সময় তাকে বন্দী করা হয়। ইংরেজদের হস্তক্ষেপে তিনি মুক্তি লাভ করেন। কোম্পানি সরকার তার আনুগত্যের জন্য মহাজারা উপাধিতে ভূষিত করেন।
বাংলায় জগদ্ধাত্রী পূজা ও নবদ্বীপে শাক্তরাস প্রচলন তারই কৃতিত্ব। জনশ্রুতি অনুসারে বাংলার নবাব আলীবর্দী খানকে রাজকর দিতে না পারায় কারাগারে বন্দি হয়েছিলেন কৃষ্ণচন্দ্র ১৭৫৪ সালে। সময়টা ছিল দুর্গোৎসবের কাছাকাছি। নবাবের কারাগার থেকে অবশেষে তিনি যখন মুক্ত হলেন তখন দুর্গোৎসব প্রায় সমাপ্ত, কৃষ্ণনগর ফেরার পথে রাজা বুঝলেন, সে দিন বিজয়া দশমী। রাজা নৌকার মধ্যে ঘুমিয়ে পড়েছিলেন এবং সেখানেই স্বপ্নে দেখেছিলেন যে এক রক্তবর্ণা চতুর্ভুজা কুমারী দেবী তাঁকে বলছেন আগামী কার্তিক মাসের শুক্লানবমী তিথিতে তাঁর পুজো করতে। ফলে প্রচলন হয় জগদ্ধাত্রী পূজার। এর পরের বছর চন্দননগরে জগদ্ধাত্রী পুজার প্রচলন হয় তার সুহৃদ ইন্দ্রনারায়ন চৌধুরীর হাত দিয়ে। এছাড়াও, মালোপাড়া বারোয়ারি জগদ্ধাত্রীর (মা জলেশ্বরী) প্রতিমার পূজার সূচনা করেন মহারাজ কৃষ্ণচন্দ্র।
বাসুপূজ্য
জৈন বিশ্বতত্ত্ব অনুসারে, বর্তমান কালচক্রার্ধের (‘অবসর্পিণী’ যুগ) ১২শ তীর্থঙ্কর ছিলেন বাসুপূজ্য। জৈন বিশ্বাস অনুসারে, তিনি সকল কর্মের বন্ধন নাশ করে একজন ‘সিদ্ধ’ (মুক্ত আত্মা) হয়েছিলেন। বাসুপূজ্যের পিতা ছিলেন ইক্ষ্বাকু-বংশীয় রাজা বসুপূজ্য ও মাতা ছিলেন রানি জয়া দেবী। তিনি চম্পাপুরীতে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল ফাল্গুন কৃষ্ণা চতুর্দশী। তিনি বিবাহ করেননি এবং আজীবন ব্রহ্মচর্য পালন করেন। তপস্যা আরম্ভের এক মাসের মধ্যেই তিনি ‘কেবল জ্ঞান’ (অনন্ত শুদ্ধ জ্ঞান) অর্জন করেন এবং আষাঢ় শুক্লা চতুর্দশীতে ভারতের উত্তরবঙ্গের চম্পাপুরীতে মোক্ষ লাভ করেন।
জৈন বিশ্বতত্ত্ব অনুসারে, বাসুপূজ্য ছিলেন বর্তমান কালচক্রার্ধের (‘অবসর্পিণী’ যুগ) ১২শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন নাশ করে একজন ‘সিদ্ধ’ (মুক্ত আত্মা) হয়েছিলেন। বাসুপূজ্যের পিতা ছিলেন ইক্ষ্বাকু-বংশীয় রাজা বসুপূজ্য ও মাতা ছিলেন রানি জয়া দেবী। তিনি চম্পাপুরীতে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল ফাল্গুন কৃষ্ণা চতুর্দশী। তিনি বিবাহ করেননি এবং আজীবন ব্রহ্মচর্য পালন করেন। তপস্যা আরম্ভের এক মাসের মধ্যেই তিনি ‘কেবল জ্ঞান’ (অনন্ত শুদ্ধ জ্ঞান) অর্জন করেন এবং আষাঢ় শুক্লা চতুর্দশীতে ভারতের উত্তরবঙ্গের চম্পাপুরীতে মোক্ষ লাভ করেন।
২০১৪ সালে বিহারের ভাগলপুরের অন্তর্গত চম্পাপুরের নাথনগর মন্দিরে বাসুপূজ্যের উচ্চতম মূর্তিটি উদ্বোধন করা হয়। এই মূর্তিটির উচ্চতা ৩১ ফুট। মূর্তিটি নির্মাণ ও দান করেন ফুলচন্দ শেঠি চত্বর, ডিমাপুর-ভিত্তিক শ্রীমতী সোনা দেবী শেঠি চ্যারিটেবল ট্রাস্ট।
অজিতনাথ
অজিতনাথ ছিলেন জৈন বিশ্বতত্ত্ব অনুসারে বর্তমান ‘অবসর্পিণী’ (কাল চক্রার্ধের নাম) যুগের দ্বিতীয় তীর্থঙ্কর। যে আত্মা অজিতনাথ হন, তিনি পূর্বজন্মে ছিলেন মহাবিদেহ অঞ্চলের সুসিমা শহরের রাজা বিমলবাহন। অজিতনাথের পিতা ছিলেন রাজা জিতশত্রু ও মাতা ছিলেন রাজি বিজয়া। তিনি অযোধ্যায় ইক্ষ্বাকু রাজবংশে জন্মগ্রহণ করেছিলেন। রাজকীয় শৌর্য থাকা সত্ত্বেও অজিতনাথ পবিত্র জীবন যাপন করতেন। যথাসময়ে তিনি অরিন্দম সূরির অধীনে সন্ন্যাস গ্রহণ করেন।
যজুর্বেদ গ্রন্থে ‘অজিতনাথ’ নামটির উল্লেখ পাওয়া যায়। তবে সেখানে এই নামটির অর্থ স্পষ্ট নয়। জৈন বিশ্বাস অনুসারে, অজিতনাথের কনিষ্ঠ ভ্রাতা ছিলেন সগর। সগর দ্বিতীয় চক্রবর্তী হয়েছিলেন। হিন্দু ও জৈন উভয় শাস্ত্রেই সগরের উল্লেখ রয়েছে।
হিন্দু ধর্মগ্রন্থ থেকে জানা যায় যে, সগরের একাধিক পুত্র ছিলেন। তাঁদের অন্যতম ভগীরথ গঙ্গাকে স্বর্গ থেকে মর্ত্যে নিয়ে আসেন। জৈন ধর্মগ্রন্থ থেকে জানা যায় যে, সগর শেষ জীবনে অজিতনাথের অধীনে সন্ন্যাস গ্রহণ করেন এবং সংসার পরিত্যাগ করেন।
অজিতনাথের সঙ্গে তাঁর হস্তী প্রতীক, সপ্তপর্ণ বৃক্ষ, মহাযক্ষ যক্ষ এবং যোগিনী ও অজিতাবালা যক্ষী যুক্ত।
সম্ভবনাথ
সম্ভবনাথ ছিলেন জৈন বিশ্বতত্ত্ব অনুসারে বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। সম্ভবনাথের পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ভারতীয় পঞ্জিকা অনুসারে মাঘ মাসের শুক্লা চতুর্দশী তিথিতে তাঁর জন্ম হয়েছিল। জৈন বিশ্বাস অনুসারে, তিনি সকল কর্ম ধ্বংসকারী মুক্ত আত্মায় (সিদ্ধ) পরিণত হয়েছিলেন।
সম্ভবনাথ ছিলেন বর্তমান অবসর্পিণী যুগের তৃতীয় তীর্থঙ্কর (সর্বজ্ঞ শিক্ষক ঈশ্বর)। তাঁর পিতা ছিলেন শ্রাবস্তীর রাজা জিতারী এবং মাতা ছিলেন রানি সুসেনা। ইক্ষ্বাকু রাজবংশে তাঁর জন্ম হয়। জৈন বিশ্বাস অনুসারে, তাঁর উচ্চতাক ছিল ৪০০ ধনুষ (১,২০০ মিটার)। সম্ভবনাথ তাঁর অশ্ব প্রতীক, শাল বৃক্ষ, ত্রিমুখ যক্ষ এবং প্রজ্ঞপ্তি ও দুরিতারি যক্ষীর সঙ্গে যুক্ত।
আচার্য সমন্তভদ্র রচিত "স্বয়ম্ভুস্তোত্র" চব্বিশজন তীর্থঙ্করের স্তুতি। এই স্তোত্রে পাঁচটি শ্লোকে সম্ভবনাথের গুণ বর্ণনা করা হয়েছে।
ঘাঘরা, পশ্চিম মেদিনীপুর
ঘাঘরা ভারতের পশ্চিমবঙ্গ প্রদেশের পশ্চিম মেদিনীপুর জেলায় অবস্থিত একটি পর্যটন কেন্দ্র ৷ এখানে জঙ্গলের মধ্যে একটি পাহাড়ি ঝর্ণা আছে ৷ স্থানটি আদিবাসী অধ্যুসিত ঘন জঙ্গলে ঘেরা প্রত্যন্ত গ্রামে অবস্থিত ৷ বাসের চল নেই ৷ এখানে কোনো থাকার ব্যবস্থা নেই ৷ এখান থেকে ৯ কিমি দূরে অবস্থিত বেলপাহাড়ী গ্রাম পর্যন্ত বাস চলাচল করে ৷ বেলপাহাড়ী থেকে ঘাঘরা এই ৯ কিমি পথ জীপ ভাড়া করে আসা যায় ৷ অনেক পর্যটক জঙ্গলের ভেতর দিয়ে ৬ কিমি ট্রেক করে সংক্ষিপ্ত পথেও বেলপাহাড়ী থেকে ঘাঘরা আসেন ৷ ঘাঘরার প্রাকৃতিক সৌন্দর্য অসাধারণ ৷ বেলপাহাড়ী সড়কপথে মেদিনীপুর ও খড়গপুর শহরের সাথে যুক্ত ৷ বর্তমানে চরমপন্থী নকসাল সংগঠন বেলপাহাড়ীতে সক্রিয় হবার পর থেকে ঘাঘরাতে পর্যটকের সংখ্যা অনেক কমে গেছে ৷
অভিনন্দননাথ
অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন।
অভিনন্দননাথ বা অভিনন্দন স্বামী ছিলেন বর্তমান অবসর্পিণী যুগের চতুর্থ তীর্থঙ্কর। কথিত আছে, তিনি ৫০ লক্ষ "পূর্ব", অর্থাৎ ৩৫২.৮০ কুইন্টিলিয়ন বছর জীবিত ছিলেন। অযোধ্যায় ইক্ষ্বাকু বংশীয় রাজা সম্বর ও রাণী সিদ্ধার্থা ছিলেন অভিনন্দননাথের পিতামাতা। ভারতীয় পঞ্জিকা অনুসারে, মাঘ মাসের শুক্লা দ্বিতীয়া তিথিতে তাঁর জন্ম। প্রিয়াঙ্গু বৃক্ষের তলায় বসে তিনি "কেবল জ্ঞান" অর্জন করেন। জৈনদের বিশ্বাস, তিনি আত্মার সকল কর্ম ধ্বংস করে "সিদ্ধ" বা মুক্ত আত্মায় পরিণত হয়েছিলেন। তাঁদের আরও বিশ্বাস, অভিনন্দননাথের উচ্চতা ছিল ৩৫০ "ধনুষ" (১,০৫০ মিটার)।
জৈন সন্ন্যাসী সামন্তভদ্র তাঁর "স্বয়ম্ভুস্তোত্র" নামক স্তোত্রে চব্বিশ জন তীর্থঙ্করের গুণকীর্তন করেন। এই স্তোত্রের পাঁচটি শ্লোকে অভিনন্দননাথের গুণাবলি কীর্তিত হয়েছে। তার মধ্যে একটি শ্লোকের বঙ্গানুবাদ নিম্নরূপ: উল্লুক প্রতীক, পিয়াল বৃক্ষ, যক্ষেশ্বর ও নায়ক যক্ষ এবং বজ্রশৃঙ্কলা ও কালিকা যক্ষী অভিনন্দননাথের সঙ্গে যুক্ত।
সুমতিনাথ
সুমতিনাথ হলেন জৈন বিশ্বতত্ত্ব অনুসারে বর্তমান অবসর্পিণী যুগের পঞ্চম তীর্থঙ্কর। তিনি অযোধ্যার ইক্ষ্বাকু রাজবংশে জন্মগ্রহণ করেছিলেন। তাঁর পিতা ছিলেন ক্ষত্রিয় রাজা মেঘ (মেঘপ্রভ) এবং মাতা ছিলেন মঙ্গলা (সুমঙ্গলা)। হিন্দু পঞ্জিকা অনুসারে বৈশাখ মাসের শুক্লা অষ্টমী তিথিতে সুমতিনাথ জন্মগ্রহণ করেছিলেন।
সুমতিনাথ বর্তমান অবসর্পিণী যুগের পঞ্চম জৈন তীর্থঙ্কর। তাঁর পিতা ছিলেন অযোধ্যার ইক্ষ্বাকু-বংশীয় ক্ষত্রিয় রাজা মেঘ (মেঘপ্রভ) এবং মায়া ছিলেন রানি মঙ্গলা (সুমঙ্গলা)। হিন্দু পঞ্জিকা অনুসারে, সুমতিনাথ বৈশাখ মাসের শুক্লা অষ্টমী তিথিতে জন্মগ্রহণ করেছিলেন।
পূর্বজন্মে সুমতিনাথ ছিলেন জয়ন্ত বিমানের একজন ইন্দ্র।
জৈন বিশ্বাস অনুসারে, সুমতিনাথ সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। তাঁকে তাঁর ক্রৌঞ্চ প্রতীক, প্রিয়াঙ্গু বৃক্ষ, তুম্বরু যক্ষ ও মহাকালী যক্ষীর সঙ্গে যুক্ত করা হয়।
আচার্ সমন্তভদ্র কর্তৃক লিখিত "স্বয়ম্ভুস্তোত্র" নামক স্তবে চব্বিশ জন তীর্থঙ্করের স্তুতি করা হয়েছে। এই স্তবে পাঁচটি শ্লোকে সুমতিনাথের গুণাবলি বর্ণনা করা হয়েছে। তার মধ্যে শেষ শ্লোকটি নিম্নরূপ:
পদ্মপ্রভ
পদ্মপ্রভ বা পদ্মপ্রভু স্বামী ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল কার্তিক কৃষ্ণা দ্বাদশী তিথি।
পদ্মপ্রভ ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল কার্তিক কৃষ্ণা দ্বাদশী তিথি।
পদ্মপ্রভ তাঁর পদ্ম প্রতীক, চত্রাভ বৃক্ষ, মনোবেগ (দিগম্বর মতে) বা মনগুপ্ত (শ্বেতাম্বর মতে) যক্ষ ও শ্যামা অচ্যুতা যক্ষীর সঙ্গে যুক্ত।
মিরের খীল, ভূজপূর ইউনিয়ন
মিরেরখীল (Mirerkhil) ভূজপূর ইউনিয়নের একটি গ্রাম। চট্টগ্রাম হতে ৪৯ কিলোমিটার উত্তরের এই গ্রামটি পূর্ব ভূজপুর মৌজার একাংশ এবং ফকিরাচঙ্গ মৌজার কিয়দাংশ নিয়ে গঠিত।
দুই পাহাড় তথা সীতাকুন্ড পাহাড় এবং পার্বত্য চট্টগ্রামের পাহাড়ের ঠিক মাঝে ছোট একটি গ্রাম মিরেরখীল। সবুজ ধানী কৃষি-ক্ষেত্র, দীঘি, টিলা এবং বিস্তৃত নঢাইল্লা ডোবা বেষ্টিত এই গ্রাম। চট্টগ্রাম অঞ্চলের বিশিষ্ট নদী হালদা নদী গ্রামের সীমানার কিছু বহির্দিক দিয়ে প্রবাহিত হচ্ছে। বঙ্গোপসাগরের তীর হতে এই গ্রামের সরাসরি কৌণিক দূরত্ত্ব ২২ কিলোমিটার, মধ্যে সীতাকুন্ড পাহাড়ের অবস্থান । গ্রামের উত্তরে আমতলী গ্রাম, পূর্বে ফকিরাচঙ্গ গ্রাম এবং পশ্চিমে আজিমপুর মৌজা। প্রাক ব্রিটিশ যুগের চিহ্ন হিসেবে এই গ্রামে মিরের পুকুর, খোন্দকার পুকুর, আজলা পুকুর এবং বানিয়া পুকুর নামের বেশ কিছু দীঘি সদৃশ পুকুর বিদ্যমান রয়েছে।
গ্রামের জনসংখ্যা প্রায় ১৩০০ জন।
যতটুকু জানা যায় প্রাক ব্রিটিশ যুগের এই অঞ্চলের জমিদার মীর মোহাম্মদ ছনার নামেই এই এলাকার নাম মিরেরখীল হয়। স্থানীয় লোকেরা মিরেরখীল জামে মসজিদের সামনের দীঘিটাকে মিরের পুকুর বলে। 
পুরাতন দলীল পত্রে ও গ্রাম সংলগ্ন এলাকাটি তরফ মীর মোহাম্মদ ছনা নামে অভিহিত হয়েছে। তবে সিএস (Cadestal Survey) জরিফের সময় এলাকার নাম গাছবাড়িয়া ছিল। গাছবাড়িয়া প্রাথমিক বিদ্যালয় 
এবং গাছবাড়িয়া বিল তারই স্মৃতি বহন করে।
মিরেরখীলে একটি প্রাথমিক বিদ্যালয়, একটি মাদ্রাসা, একটি মহিলা মাদ্রাসা, তিনটি মসজিদ এবং একটি কেন্দ্রীয় জামে মসজিদ আছে।
ফকিরহাট মিরেরখীল গ্রামের প্রধান বাজার। চট্টগ্রাম শহর থেকে ফকিরহাটের দূরত্ত্ব ৪৯ কিলোমিটার।
মিরেরখীল জামে মসজিদ ও সংলগ্ন দীঘি।
আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে মিরেরখীল গ্রামের উপর দিয়ে হেয়াকোঁ হয়ে বারৈয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত 
হয়েছে। চট্টগ্রাম শহরের অক্সিজেন বাস ষ্ট্যান্ড থেকে চট্টগ্রাম-হেয়াকোঁ লাইনের বাসে করে সরাসরি ফকিরহাটে আসা যায়।
মার্কিন রাষ্ট্রপতি নির্বাচন, ২০০৮
প্রতি ৪ বছর পরপর নভেম্বর মাসের প্রথম মঙ্গলবার মার্কিন যুক্তরাষ্ট্রে প্রেসিডেন্ট নির্বাচন অনুষ্ঠিত হয়। ২০০৮ সালে নভেম্বর মাসের প্রথম মঙ্গলবার ছিলো ৪ঠা নভেম্বর। এই দিনই ২০০৮ সালের নির্বাচন অনুষ্ঠিত হয়। এটা ছিলো মার্কিন যুক্তরাষ্ট্রের ৫৬তম প্রেসিডেন্ট ও ভাইস-প্রেসিডেন্ট নির্বাচন অনুষ্ঠান।
এই নির্বাচনে রিপাবলিকান পার্টির পক্ষ থেকে মনোনয়ন পান অ্যারিজোনা অঙ্গরাজ্যের সিনেটর জন ম্যাকেইন। আর ডেমোক্র্যাটিক পার্টি থেকে প্রেসিডেন্ট পদে প্রতিদ্বন্দ্বিতা করেন ইলিনয় থেকে নির্বাচিত সিনেটর বারাক ওবামা। "লিবারেশন পার্টি" প্রাক্তন কংগ্রেসম্যান "বব বার"-কে মনোনয়ন দেয়, "কনস্টিটিউশন পার্টি" থেকে মনোনয়ন পায় রেডিও টক শো'র উপস্থাপক "চাক বল্ডউইন" এবং "গ্রিন পার্ট" থেকে প্রসিডেন্ট পদে প্রতিদ্বন্দ্বিতা করে কংগ্রেস সদস্য "সিনথিয়া ম্যাকিনি"। "রাল্‌ফ ন্যাডার" গ্রিন পার্টির মনোনয়ন লাভের চেষ্টা করেছিলেন, ব্যর্থ হয়ে স্বাধীন প্রার্থী হিসেবে প্রতিদ্বন্দ্বিতা করেন।
এই নির্বাচনে বারাক ওবামা ২৭০ এর বেশি ইলেক্টোরাল ভোট অর্জনের মাধ্যমে জয়লাভ করেন। তিনিই মার্কিন যুক্তরাষ্ট্রের প্রথম আফ্রিকান-অ্যামেরিকান প্রেসিডেন্ট।
এই নির্বাচনে অনেক কিছু প্রথম ঘটেছে। এই প্রথম দুজন বর্তমান সিনেটর একে অন্যের বিরুদ্ধে লড়েছেন। এবারই প্রথম কোন আফ্রিকান-মার্কিন প্রার্থী প্রধান রাজনৈতিক দলের পক্ষে প্রতিদ্বন্দ্বিতা করেছেন। পাশাপাশি এর আগে কোন নারী প্রধান রাজনৈতিক দলগুলোর পক্ষে ভাইস-প্রেসিডেন্ট পদে প্রতিদ্বন্দ্বিতা করেনি। এবার সারাহ প্যালিন রিপাবলিকান পার্টির পক্ষে ভাইস-প্রেসিডেন্ট পদে প্রতিদ্বন্দ্বিতা করেছেন। জন ম্যাকেইন নির্বাচিত হলে তিনিই হতেন মার্কিন যুক্তরাষ্ট্রের প্রবীণতম ফার্স্ট-টার্ম প্রেসিডেন্ট। সিনেটর জোসেফ বাইডেন প্রথম রোমান ক্যাথলিক যিনি ভাইস-প্রেসিডেন্ট পদে নির্বাচিত হলেন।
৩৩টি অঙ্গরাজ্যে একইসাথে সিনেট নির্বাচন চলেছে। আর সবগুলো অঙ্গরাজ্যেই একইসাথে হাউজ অফ রিপ্রেজেন্টিটিভ নির্বাচন চলেছে। তাই সিনেট, হাউজ আর প্রেসিডেন্ট নির্বাচন এবার প্রায় একসাথেই চলেছে। পাশাপাশি ১১টি অঙ্গরাজ্যে একইসাথে গাবারন্যাশনাল নির্বাচন চলেছে। ২০০৪ সালে বিভিন্ন অঙ্গরাজ্যের ইলেক্টোরাল ভোট নির্ধারিত হয়েছিল ২০০০ সালের আদমশুমারি অনুসারে। এবারও সেভাবে ইলেক্টোরাল ভোট নির্ধারিত হয়েছে। অঙ্গরাজ্যের প্রতিটি ডিস্ট্রিক্টের জন্য একটি করে ইলেক্টোরাল ভোট নির্ধারণ করা হয়, আর বাকি দুইটি ভোট বরাদ্দ করা হয় সে অঙ্গরাজ্য থেকে মার্কিন সিনেটে কর্মরত দুজন সিনেটরের জন্য। অবশ্য ২৩তম সংশোধনের মাধ্যমে ওয়াশিংটন ডিসি-তে সিনেটরদের জন্য ৩টি ইলেক্টোরাল ভোট নির্ধারণ করা হয়েছে।
সারাহ প্যালিন
সারাহ লুইস হিথ প্যালিন (ইংরেজি ভাষায়: Sarah Louise Heath Palin) (জন্ম: ১১ই ফেব্রুয়ারি, ১৯৬৪) মার্কিন যুক্তরাষ্ট্রের আলাস্কা অঙ্গরাজ্যের গভর্নর। তিনি ২০০৮ সালের মার্কিন নির্বাচনে ভাইস-প্রেসিডেন্ট পদে প্রতিদ্বন্দ্ব্বিতা করেন। কিন্তু জয়ী হতে পারেননি। জোসেফ বাইডেন এর কাছে হেরে যান। তিনি রিপাবলিকান পার্টির হয়ে লড়েছিলেন।
প্যালিন ১৯৯২ থেকে ১৯৯৬ সাল পর্যন্ত আলাস্কা সিটি কাউন্সিলের সদস্য ছিলেন, আর ১৯৯৬ থেকে ২০০২ পর্যন্ত এ শহরের মেয়র ছিলেন। ২০০২ সালে আলাস্কার লেফটেন্যান্ট গভর্নর পদে প্রতিদ্বন্দ্ব্বিতা করেন, কিন্তু জিততে পারেননি। ২০০৩ থেকে ২০০৪ সাল পর্যন্ত "আলাস্কা অয়েল অ্যান্ড গ্যাস কনজার্ভেশন কমিশন" এর চেয়ারম্যান ছিলেন। ২০০৬ সালের নভেম্বরে আলাস্কার গভর্নর নির্বাচিত হন।
তিনি আলাস্কার প্রথম নারী গভর্নর। পাশাপাশি এই পদে নির্বাচিত কনিষ্ঠতম ব্যক্তি তিনি। তিনিই দ্বিতীয় নারী যিনি কোন প্রধান রাজনৈতিক দলের হয়ে ভাইস-প্রেসিডেন্ট পদে প্রতিদ্বন্দ্ব্বিতা করেন।
জো বাইডেন
জোসেফ রবিনেট "জো" বাইডেন, জুনিয়র (ইংরেজি ভাষায়: Joseph Robinette "Joe" Biden, Jr.) (জন্ম: ২০শে নভেম্বর, ১৯৪২) মার্কিন যুক্তরাষ্ট্রের ডেলাওয়ার অঙ্গরাজ্য থেকে নির্বাচিত সিনিয়র সিনেটর। তিনি ২০০৮ সালের মার্কিন নির্বাচনে ডেমোক্র্যাটিক পার্টির পক্ষ থেকে ভাইস-প্রেসিডেন্ট পদে প্রতিদ্বন্দ্বিতা করেছিলেন। তিনি বারাক ওবামার সাথে ভাইস-প্রেসিডেন্ট হিসেবে নির্বাচিত হয়েছিলেন এবং ২০০৫ সাল থেকে ২০১৭ সাল পর্যন্ত এই পদে দায়িত্ব পালন করেছেন।
বাইডেন ১৯৬৯ সালে অ্যাটর্নি হন, ১৯৭০ সালে কান্ট্রি কাউন্সিলে নির্বাচিত হন। ১৯৭২ সালে প্রথমবারের মত সিনেটে নির্বাচিত হন। তিনি মার্কিন যুক্তরাষ্ট্রের ইতিহাসে পঞ্চম কনিষ্ঠতম সিনেটর। ১৯৭৮, ১৯৮৪, ১৯৯০, ১৯৯৬, ২০০২ এবং ২০০৮ সালগুলোতেও সিনেটর হিসেবে নির্বাচিত হন।
জো বাইডেন যুক্তরাষ্ট্রের ভাইস-প্রেসিডেন্ট পদে নির্বাচিত প্রথম কোন রোমান ক্যাথলিক বিশ্বাসী।
লখনাগার মাইন
লখনাগার মাইন () ছিল একটি বিস্ফোরক-পূর্ণ মাইন বা সুড়ঙ্গ যা ফ্রান্সের সম দেপার্ত্যমঁ-র লা বোয়াজেল গ্রামের দক্ষিণে খোঁড়া হয়েছিল। সমের যুদ্ধের প্রথম দিনে, ১৯১৬ সালের ১লা জুলাই সকাল ৭টা ২৮ মিনিটে, এটিতে বিস্ফোরণ ঘটানো হয়। লখনাগার মাইন এবং গ্রামের উত্তরে খোঁড়া ই সাপ মাইন দুইটিতে একত্রে ২৪ টন বিস্ফোরক ভরা হয়েছিল। সে সময় এই দুইটিই ছিল সবচেয়ে বড় মাইন।
ব্রিটিশ বিমানবাহিনী ৩ নং স্কোয়াড্রনের ২য় লেফটেন্যান্ট সেসিল লিউইস মাইনটির বিস্ফোরণ আকাশ থেকে পর্যবেক্ষণ করেন। তাঁর বিবরণ নিচে ইংরেজিতে দেওয়া হল।
বিস্ফোরণের ফলে ভূ-পৃষ্ঠের এক বিরাট অংশ কলাম আকারে প্রায় ৪ হাজার ফুট উপরে উঠে যায়। সুড়ঙ্গের উপরেই জার্মান সেনারা অবস্থান করছিল। এই বিস্ফোরণে অগণিত জার্মান সেনা নিহত হয়। আজও লখনাগার মাইনের বিস্ফোরণে সৃষ্ট বিশাল এক খাদ ফ্রান্সের সম-এ রয়ে গেছে। এটি প্রায় ৩০০ ফুট চওড়া ও ৯০ ফুট গভীর। আজও এটি পৃথিবীর বুকে যুদ্ধের ফলে সৃষ্ট সবচেয়ে বড় ক্ষত।
লখনাগার খাদটি ভরাট করার প্রচেষ্টায় বাধা দেওয়া হয়। পরবর্তীকালে একজন ইংরেজ রিচার্ড ডানিং ১৯৭৮ সালে খাদটি কিনে নেন এবং এটি সংরক্ষণের ব্যবস্থা করেন। বর্তমানে এখানে একটি স্মৃতিসৌধ ও কাঠের তৈরি একটি ক্রুশ রয়েছে।
অ্যাপালেশিয়া
অ্যাপালেশিয়া () বা অ্যাপালেচিয়া অথবা অ্যাপাল্যাচা মার্কিন যুক্তরাষ্ট্রের পূর্বভাগের একটি অঞ্চল যা দক্ষিণ নিউ ইয়র্ক অঙ্গরাজ্য থেকে শুরু হয়ে উত্তর অ্যালাবামা, মিসিসিপি, এবং জর্জিয়া পর্যন্ত বিস্তৃত। যদিও অ্যাপালেশীয় পর্বতমালার কিছু অংশ নিউ ইংল্যান্ড হয়ে কানাডা পর্যন্ত বিস্তৃত, তা সত্ত্বেও এগুলিকে অ্যাপালেশিয়া ভৌগোলিক অঞ্চলের অন্তর্গত গণ্য করা হয় না। মূলত পার্বত্য এই অঞ্চলে প্রায় ২ কোটি লোকের বাস।
অ্যাপালেশিয়া অঞ্চল মার্কিন যুক্তরাষ্ট্রের একটি দারিদ্র‌্যপীড়িত অঞ্চল। এ অঞ্চলের অধিবাসীরা সাংস্কৃতিক ও রাজনৈতিকভাবে রক্ষণশীল। শিক্ষাদীক্ষার দিক থেকেও এ অঞ্চলের লোকেরা বাকি মার্কিন যুক্তরাষ্ট্র থেকে পিছিয়ে। ২০০৮ সালের মার্কিন নির্বাচনে ডেমোক্র‌্যাট প্রার্থী বারাক ওবামা মার্কিন যুক্তরাষ্ট্রের প্রায় সর্বত্র ২০০৪-এর প্রার্থী অপেক্ষা ভাল করলেও কেবল অ্যাপালেশিয়া অঞ্চলে তিনি খারাপ করেন।
হারুয়ালছড়ি ইউনিয়ন
হারুয়ালছড়ি বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
হারুয়ালছড়ি ইউনিয়নের আয়তন ১৪,৭৭২ একর (৫৯.৭৮ বর্গ কিলোমিটার)।
২০১১ সালের পরিসংখ্যান অনুযায়ী হারুয়ালছড়ি ইউনিয়নের লোকসংখ্যা ৩৪,৪৭০ জন। এর মধ্যে পুরুষ ১৭,৪০৭ জন এবং মহিলা ১৭,০৬৩ জন।
ফটিকছড়ি উপজেলার মধ্য-পশ্চিমাংশে হারুয়ালছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে সুয়াবিল ইউনিয়ন, পূর্বে সুন্দরপুর ইউনিয়ন ও পাইন্দং ইউনিয়ন, উত্তরে ভূজপুর ইউনিয়ন ও বাগানবাজার ইউনিয়ন এবং পশ্চিমে বাগানবাজার ইউনিয়ন ও সীতাকুণ্ড উপজেলার বারৈয়াঢালা ইউনিয়ন অবস্থিত।
হারুয়ালছড়ি ইউনিয়নের বক্ষভেদ করে হারুয়ালছড়ি নামক একটি খাল বয়ে গেছে, তাই এ খালের নামানুসারে এই ইউনিয়নের নামকরণ হয় বলে জানা যায়।
হারুয়ালছড়ি ইউনিয়ন ফটিকছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৭টি মৌজায় বিভক্ত:
এ ইউনিয়নের গ্রামগুলো হল:
হারুয়ালছড়ি ইউনিয়নের স্বাক্ষরতার হার ২৮.১২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১৫টি প্রাথমিক বিদ্যালয় রয়েছে।
হারুয়ালছড়ি ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক এবং বারৈয়াঢালা-রামগড় সড়ক। প্রধান যোগাযোগ মাধ্যম সিএনজি চালিত অটোরিক্সা।
হারুয়ালছড়ি ইউনিয়নে ৫১টি মসজিদ, ৩টি ঈদগাহ ও ৬টি মন্দির রয়েছে।
হারুয়ালছড়ি ইউনিয়নের পূর্ব পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে হারুয়ালছড়ি খাল, ফটিকছড়ি খাল, রক্তছড়ি খাল, লম্বাবিল খাল এবং পাটিয়ালছড়ি খাল।
হারুয়ালছড়ি ইউনিয়নের প্রধান প্রধান হাট/বাজারগুলো হল বাশি মহাজন হাট, পশ্চিম আঁধার মানিক নয়াহাট, রামহরি হাট, তালতলি বাজার, হারুয়ালছড়ি নয়াহাট, শান্তিরহাট (কমিটির হাট), আমান বাজার, বায়লা বাজার এবং লালাহাট।
ভূজপুর ইউনিয়ন
ভূজপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
ভূজপুর ইউনিয়নের আয়তন ১৩,৩১১ একর (৫৩.৮৭ বর্গ কিলোমিটার)।
২০১১ সালের পরিসংখ্যান অনুযায়ী ভূজপুর ইউনিয়নের লোকসংখ্যা ৩৫,১৯৩ জন। এর মধ্যে পুরুষ ১৮,১২৭ জন এবং মহিলা ১৭,০৬৬ জন।
ফটিকছড়ি উপজেলার মধ্যাংশে ভূজপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে নারায়ণহাট ইউনিয়ন, পশ্চিমে বাগানবাজার ইউনিয়ন, দক্ষিণে হারুয়ালছড়ি ইউনিয়ন ও পাইন্দং ইউনিয়ন এবং পূর্বে খাগড়াছড়ি জেলার মানিকছড়ি উপজেলার মানিকছড়ি ইউনিয়ন অবস্থিত।
ব্রিটিশ শাসনামলের কাজী হাসমত আলীর সময়ে ভূজপুর ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন মৌলানা ফজলুল করিম। তারপর পর্যায়ক্রমে হাফেজ শামসুদ্দিন গ্রাম প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে জনাব নুরুল আলম আজাদ, বিশিষ্ট মুক্তিযোদ্ধা জনাব রজি আহমদ (বি,কম) দায়িত্ব পালন করেন।
ভূজপুর ইউনিয়নের নাম নিয়ে জনশ্রুতি রয়েছে, প্রাচীন ভোজ রাজার নাম অনুসারে এ ইউনিয়নের নাম হয় ভূজপুর। ভোজ রাজা ছিলেন বর্তমান পশ্চিম ভূজপুর গ্রাম এবং তৎসংলগ্ন গ্রামের জমিদার। কিন্তু তার কোন উপযুক্ত প্রমাণ পাওয়া যায়নি। পশ্চিম ভূজপুর গ্রাম নিবাসী মধ্যযুগীয় আবদুল মজিদ পণ্ডিতের রচিত পুঁথিতেও একই ইতিহাস বিবৃত হয়েছে। এছাড়া একটি জায়গার নাম রোসাইংগাঘোনা। সেখানে পূর্বে রোহিংগারা বসবাস করত। মোট ১১ টি গ্রাম নিয়ে ভূজপুর ইউনিয়ন গঠিত।
ভূজপুর ইউনিয়ন ফটিকছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ।
ভূজপুর ইউনিয়ন ১১টি মৌজায় বিভক্ত:
ভূজপুর ইউনিয়নে গ্রামের সংখ্যা ১৩টি। গ্রামগুলো হল:
ভূজপুর ইউনিয়নের স্বাক্ষরতার হার ৩৫.৪৬%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।ভূজপুর ইউনিয়নের উপর দিয়ে সড়ক ও জনপথ বিভাগের অধীনে একটি আঞ্চলিক মহাসড়ক গিয়েছে। আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে কাজিরহাট, নারায়ণহাট এবং হেয়াকোঁ হয়ে বারৈয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে। এছাড়াও ১৬ কিলোমিটার দীর্ঘ নাজিরহাট-কাজিরহাট সড়ক এবং ৮.৬৪ কিলোমিটার দীর্ঘ কাজিরহাট-গাড়িটানা সড়ক সড়ক-যোগাযোগের গুরুত্বপূর্ণ মাধ্যম হয়ে আছে।
একসময় নৌকা যোগে চট্টগ্রাম শহর হতে মালামাল আনা নেয়ার জন্য হালদা নদী নৌ-পথ হিসেবে ব্যবহৃত হতো। চাকতাই থেকে মাল বোঝাই করে নৌকা আসতো কাজিরহাট পর্যন্ত। স্থল যোগাযোগ ব্যবস্থা সুলভ হওয়ায় এবং হালদার নাব্যতা কমে যাবার দরুণ নৌ-যোগাযোগ কমে এসেছে।
ভূজপুর প্রায় গ্রামীণফোন, একটেল এবং বাংলালিংকের নেটওয়ার্কের আওতায় রয়েছে। ইউনিয়নের বেশির ভাগ এলাকায় মোবাইল ফোন এবং ইন্টারনেট ব্যবহার ও সুলভ।
ভূজপুর ইউনিয়নের প্রাকৃতিক পরিবেশ চা উৎপাদনের জন্য যথেষ্ট চমৎকার। এই ইউনিয়নে তিনটি চা বাগান রয়েছে। যথা:
এই ইউনিয়নের প্রধান নদী হালদা নদী। এছাড়াও ছোট খাট খাল এবং ঝর্ণার মধ্যে আছে ফটিকছড়ি খাল, হরিণা ছড়া, পাগলী ছড়া আর বাগনালা ছড়া। এই ইউনিয়নের একটি ঝর্ণা ফটিকছড়ি খালের নামানুসারে ফটিকছড়ি উপজেলার নামকরণ হয়েছে।
ভূজপুর ইউনিয়নের প্রধান প্রধান হাট/বাজারগুলো হল কাজিরহাট, মির্জারহাট এবং ফকিরহাট।
বাগানবাজার ইউনিয়ন
বাগানবাজার বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
বাগানবাজার ইউনিয়নের আয়তন ৪৭,২৫১ একর (১৯১.২২ বর্গ কিলোমিটার)। এটি চট্টগ্রাম জেলার বৃহত্তম ইউনিয়ন।
২০১১ সালের পরিসংখ্যান অনুযায়ী বাগানবাজার ইউনিয়নের লোকসংখ্যা ৪৬,১৮৭ জন। এর মধ্যে পুরুষ ২৩,৬৪২ জন এবং মহিলা ২২,৫৪৫ জন।
ফটিকছড়ি উপজেলার সর্ব-উত্তর এবং সর্ব-পশ্চিমে বাগানবাজার ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩৮ কিলোমিটার। এ ইউনিয়নের পশ্চিমে মীরসরাই উপজেলার করেরহাট ইউনিয়ন ও সীতাকুণ্ড উপজেলার বারৈয়াঢালা ইউনিয়ন; দক্ষিণে হারুয়ালছড়ি ইউনিয়ন ও দাঁতমারা ইউনিয়ন; পূর্বে হারুয়ালছড়ি ইউনিয়ন, ভূজপুর ইউনিয়ন, নারায়ণহাট ইউনিয়ন, দাঁতমারা ইউনিয়ন, খাগড়াছড়ি জেলার রামগড় উপজেলার পাতাছড়া ইউনিয়ন ও রামগড় ইউনিয়ন এবং উত্তরে ভারতের ত্রিপুরা প্রদেশ অবস্থিত।
বাগানবাজার ইউনিয়ন ফটিকছড়ি উপজেলার আওতাধীন ১নং ইউনিয়ন। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ফটিকছড়ি উপজেলার বৃহত্তম ইউনিয়ন হচ্ছে ১নং বাগানবাজার ইউনিয়ন। এটি ফটিকছড়ি উপজেলার মধ্যে সর্ব বৃহৎ এবং সর্ব প্রথম। ৯টি ওয়ার্ড এবং ৫৪ গ্রাম নিয়ে গঠিত এই ইউনিয়ন। ইউনিয়নের নামকরণ সম্পর্কে জনশ্রুতি রয়েছে যে, এই অঞ্চলে এক সময় কয়েকটি বাগান ছিলো, পরে কোন একটি বাগানের পাশে দোকান হয়। কালক্রমে ঐ দোকান হাটে পরিণত হওয়ায় এলাকাটি "বাগানবাজার" নামে পরিচিতি।
বাগানবাজার ইউনিয়নের স্বাক্ষরতার হার ২৮.৬৮%। এ ইউনিয়নে ৪টি মাধ্যমিক বিদ্যালয়, ৪টি দাখিল মাদ্রাসা ও ২২টি প্রাথমিক বিদ্যালয় রয়েছে।
ফটিকছড়ি উপজেলার আওতাধীন বাগানবাজার ইউনিয়ন অত্যন্ত দুর্গম একটি ইউনিয়ন। এ ইউনিয়নে যোগাযোগের প্রধান প্রধান সড়কগুলো হল মীরসরাই-রামগড় সড়ক, নাজিরহাট-বাগানবাজার সড়ক এবং ফটিকছড়ি-বাগানবাজার সড়ক।
প্রধান যোগাযোগ মাধ্যম সিএনজি চালিত অটোরিক্সা।
বাগানবাজার ইউনিয়নের উপর দিয়ে প্রবাহিত হচ্ছে ফেনী নদী।
বাগানবাজার ইউনিয়নের প্রধান প্রধান হাট/বাজারগুলো হল বাগান বাজার, নতুন বাজার, চিকনছড়া বাজার এবং আঁধারমানিক রাস্তার মাথা বাজার।
দাঁতমারা ইউনিয়ন
দাঁতমারা বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
দাঁতমারা ইউনিয়নের আয়তন ১২,৩৬৭ একর (৫০.০৫ বর্গ কিলোমিটার)।
২০১১ সালের পরিসংখ্যান অনুযায়ী দাঁতমারা ইউনিয়নের লোকসংখ্যা প্রায় ৭৫ হাজার। এর মধ্যে পুরুষ প্রায় ৩৯ হাজার এবং মহিলা প্রায় ৩৬ হাজার।
ফটিকছড়ি উপজেলার উত্তরাংশে দাঁতমারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৭ কিলোমিটার। এ ইউনিয়নের উত্তরে ও পশ্চিমে বাগানবাজার ইউনিয়ন, দক্ষিণে নারায়ণহাট ইউনিয়ন এবং পূর্বে খাগড়াছড়ি জেলার মানিকছড়ি উপজেলার বাটনাতলী ইউনিয়ন ও রামগড় উপজেলার পাতাছড়া ইউনিয়ন অবস্থিত।
জনশ্রুতি আছে যে, কোন এক সময় একটি পাগলা হাতি বড় একটি গাছে দাঁত দিয়ে আঘাত করেছিল। এরপর ঐ গাছকে "দাঁতমারা" বলা হত। পরবর্তীতে আশে পাশের এলাকা সমূহ "দাঁতমারা" হিসেবে পরিচিতি লাভ করে। এবং এ নামেই ইউনিয়নের নামকরণ করা হয়। উল্লেখ্য, "দাঁতমারা" বাজারকে স্থানীয়ভাবে এক সময় "সাবর (সাহেবের) হাট" বলে ডাকা হত।
দাঁতমারা ইউনিয়ন ফটিকছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৭টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
দাঁতমারা ইউনিয়নের স্বাক্ষরতার হার ৩৩.৫৬%। এ ইউনিয়নে ১টি ডিগ্রী কলেজ, ৫টি মাধ্যমিক বিদ্যালয়, ৫টি দাখিল মাদ্রাসা, ২৩টি প্রাথমিক বিদ্যালয় ও ৪টি কিন্ডারগার্টেন রয়েছে।
দাঁতমারা ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক এবং ফটিকছড়ি-বাগানবাজার সড়ক।
প্রধান যোগাযোগ মাধ্যম সিএনজি চালিত অটোরিক্সা।
দাঁতমারা ইউনিয়নের উপর দিয়ে প্রবাহিত হচ্ছে গজারিয়া খাল।
দাঁতমারা ইউনিয়নের প্রধান প্রধান হাট/বাজারগুলো হল বালুটিলা বাজার, হেয়াকো বাজার, দাঁতমারা বাজার, শান্তিরহাট বাজার, নয়াবাদী বাজার, মুন্সিপাড়া বাজার এবং বড়বেতুয়া বাজার।
নারায়ণহাট ইউনিয়ন
নারায়ণহাট বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
নারায়ণহাট ইউনিয়নের আয়তন ১৪,৮০০ একর (৫৯.৯০ বর্গ কিলোমিটার)।
২০১১ সালের পরিসংখ্যান অনুযায়ী নারায়ণহাট ইউনিয়নের লোকসংখ্যা ৩৩,৭৬৩ জন। এর মধ্যে পুরুষ ১৭,১৫০ জন এবং মহিলা ১৬,৬১৩ জন।
ফটিকছড়ি উপজেলার উত্তর-মধ্যাংশে নারায়ণহাট ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৯ কিলোমিটার। এ ইউনিয়নের উত্তরে দাঁতমারা ইউনিয়ন, পশ্চিমে বাগানবাজার ইউনিয়ন, দক্ষিণে ভূজপুর ইউনিয়ন এবং পূর্বে খাগড়াছড়ি জেলার মানিকছড়ি উপজেলার বাটনাতলী ইউনিয়ন অবস্থিত।
নারায়ণহাট ইউনিয়ন ফটিকছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ১২টি মৌজায় বিভক্ত। এ ইউনিয়নের গ্রামগুলো হল:
ব্রিটিশ আমলে আনুমানিক ১৯৩৭ সালে প্রথম চট্টগ্রাম মহকুমার অধীন বর্তমান নারায়ণহাট ইউনিয়ন ও দাঁতমারা ইউনিয়ন এ দুটি ইউনিয়ন নিয়ে নারায়ণহাট ইউনিয়ন গঠিত হয়। ঐ সময়ে ইউনিয়ন পরিষদ চেয়ারম্যানকে বলা হতো গ্রাম প্রেসিডেন্ট। ১৯৩৭ সালে এই ইউনিয়নের প্রথম গ্রাম প্রেসিডেন্ট হন মরহুম নাদেরুজ্জামান চৌধুরী। এরপর যথাক্রমে মকবুল আলী সিকদার, বাবু নিবারণ নন্দী, ছালে আহাম্মদ চৌধুরী, বদিউল আলম চৌধুরী গ্রাম প্রেসিডেন্ট হিসেবে দায়িত্ব পালন করেন। পাকিস্তান আমলে ১৯৬০ সালে প্রথম চেয়ারম্যান হিসেবে দায়িত্ব পালন করেন মীর বদরজ্জামান সওদাগর। তিনি এই ইউনিয়নের প্রভূত উন্নতি সাধন করেন। তাঁর পর হাবিবুর রহমান সিকদার এই ইউনিয়নের প্রায় ২৫ বছর চেয়ারম্যান হিসেবে দায়িত্ব পালন করেন। তিনি অত্র ইউনিয়নের একজন প্রভাবশালী চেয়ারম্যান ছিলেন। তাঁর পর যথাক্রমে বাবু মনিন্দ্র লাল দে, একরামুল ইসলাম চৌধুরী তৈফুর, মোহাম্মদ ইব্রাহিম, আবু জাফর মাহমুদ এই ইউনিয়নের চেয়ারম্যান এর দায়িত্ব পালন করেন। বর্তমানে হারুনুর রশীদ ইউনিয়ন পরিষদ চেয়ারম্যান এর দায়িত্ব পালন করছেন।
নারায়ণহাট ইউনিয়নের স্বাক্ষরতার হার ৫৬%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৪টি মাধ্যমিক বিদ্যালয়, ১টি দাখিল মাদ্রাসা, ১৬টি প্রাথমিক বিদ্যালয় ও ২টি কিন্ডারগার্টেন রয়েছে।নারায়ণহাট ইউনিয়নে যোগাযোগের প্রধান প্রধান সড়কগুলো হল নাজিরহাট-বাগানবাজার সড়ক, মীরসরাই-নারায়ণহাট সড়ক এবং ফটিকছড়ি-বাগানবাজার সড়ক।
প্রধান যোগাযোগ মাধ্যম সিএনজি চালিত অটোরিক্সা।
নারায়ণহাট ইউনিয়নে ২২টি মসজিদ, ৩টি ঈদগাহ ও ১১টি মন্দির রয়েছে।
নারায়ণহাট ইউনিয়নের মধ্য দিয়ে প্রবাহিত হচ্ছে হালদা নদী। এছাড়াও এ ইউনিয়নের অন্যান্য খালগুলো হল গজারিয়া খাল, বালুখালী খাল এবং বারমাসিয়া খাল।
নারায়ণহাট ইউনিয়নের প্রধান প্রধান হাট/বাজারগুলো হল নারায়ণহাট, মির্জারহাট, বাউদ্দারপাড় বাজার, শ্বেতছড়া বাজার, ধামারখীল বাজার এবং নেপচুন বাগান বাজার।
সুয়াবিল ইউনিয়ন
সুয়াবিল বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
সুয়াবিল ইউনিয়নের আয়তন: ১৭,৩১৭ একর (৭০.০৮ বর্গ কিলোমিটার)।
২০১১ সালের পরিসংখ্যান অনুযায়ী সুয়াবিল ইউনিয়নের লোকসংখ্যা ৩১,৬৫০ জন। এর মধ্যে পুরুষ ১৬,৪৬৬ জন এবং মহিলা ১৫,১৮৪ জন।
ফটিকছড়ি উপজেলার দক্ষিণ-পশ্চিমাংশ সুয়াবিল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে হারুয়ালছড়ি ইউনিয়ন ও সুন্দরপুর ইউনিয়ন, পূর্বে নাজিরহাট পৌরসভা, দক্ষিণে হাটহাজারী উপজেলার ফরহাদাবাদ ইউনিয়ন এবং পশ্চিমে সীতাকুণ্ড পৌরসভা ও সীতাকুণ্ড উপজেলার বারৈয়াঢালা ইউনিয়ন অবস্থিত।
সুয়াবিল ইউনিয়ন ফটিকছড়ি উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ভূজপুর থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৯টি মৌজায় বিভক্ত। এ ইউনিয়নের গ্রামগুলো হল:
সুয়াবিল ইউনিয়নের স্বাক্ষরতার হার ৩৭.৩৮%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা ও ৯টি প্রাথমিক বিদ্যালয় রয়েছে।
সুয়াবিল ইউনিয়নে যোগাযোগের প্রধান সড়ক নাজিরহাট-বাগানবাজার সড়ক। প্রধান যোগাযোগ মাধ্যম সিএনজি চালিত অটোরিক্সা।
সুয়াবিল ইউনিয়নের উপর দিয়ে প্রবাহিত খালগুলো হল হালদা নদী, ধর্মছড়ি খাল, ফুনি খাল, মাদারী খাল, বারমাসিয়া খাল এবং শোভনছড়ি খাল।
সুয়াবিল ইউনিয়নের প্রধান প্রধান হাট/বাজারগুলো হল চুরখাঁহাট বাজার, নইয়া হাট, বৈদ্যেরহাট বাজার, ব্রাহ্মণ হাট, রাজা মিয়া বাজার এবং লালমাটিয়া বাজার।
আবদুল্লাহপুর ইউনিয়ন, ফটিকছড়ি
আবদুল্লাহপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
আবদুল্লাহপুর ইউনিয়নের আয়তন ৫২৯ একর (২.১৪ বর্গ কিলোমিটার)। এটি ফটিকছড়ি উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী আবদুল্লাহপুর ইউনিয়নের লোকসংখ্যা প্রায় সাড়ে ৮ হাজার। এর মধ্যে পুরুষ প্রায় সাড়ে ৪ হাজার এবং মহিলা প্রায় ৪ হাজার।
ফটিকছড়ি উপজেলার সর্ব-দক্ষিণে আবদুল্লাহপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ধর্মপুর ইউনিয়ন, পূর্বে রাউজান উপজেলার হলদিয়া ইউনিয়ন এবং দক্ষিণে ও পশ্চিমে রাউজান উপজেলার নওয়াজিশপুর ইউনিয়ন অবস্থিত।
আবদুল্লাহপুর ইউনিয়ন ফটিকছড়ি উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "আবদুল্লাহপুর" নামে ১টি মৌজা নিয়েই গঠিত।
আবদুল্লাহপুর ইউনিয়নের স্বাক্ষরতার হার ৫৪.৯৮%। এ ইউনিয়নে ১টি মাধ্যমিক বিদ্যালয় ও ২টি প্রাথমিক বিদ্যালয় রয়েছে।
আবদুল্লাহপুর ইউনিয়নের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।
আবদুল্লাহপুর ইউনিয়নের প্রধান হাট/বাজার হল মগের হাট।
বখতপুর ইউনিয়ন
বখতপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
বখতপুর ইউনিয়নের আয়তন ১১৩৬ একর (৪.৬০ বর্গ কিলোমিটার)।
২০১১ সালের পরিসংখ্যান অনুযায়ী বখতপুর ইউনিয়নের লোকসংখ্যা ১৬,৪৮৮ জন। এর মধ্যে পুরুষ ৭,৮০১ জন এবং মহিলা ৮,৬৮৭ জন।
ফটিকছড়ি উপজেলার দক্ষিণ-পূর্বাংশে বখতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে নানুপুর ইউনিয়ন, পশ্চিমে নানুপুর ইউনিয়ন ও সমিতিরহাট ইউনিয়ন, দক্ষিণে জাফতনগর ইউনিয়ন এবং পূর্বে ধর্মপুর ইউনিয়ন অবস্থিত।
বখতপুর ইউনিয়ন ফটিকছড়ি উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "বখতপুর" মৌজা নিয়েই গঠিত।
বখতপুর ইউনিয়নে স্বাক্ষরতার হার ৬০.৯১%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।বখতপুর ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
বখতপুর ইউনিয়নে ৪৩টি মসজিদ ও ২টি মন্দির রয়েছে।
বখতপুর ইউনিয়নের উপর দিয়ে প্রবাহিত হচ্ছে তেলপারই খাল, ভূতছড়া খাল, কুমারীছড়া খাল এবং নতুন খাল।
বখতপুর ইউনিয়নের প্রধান হাট/বাজার হল শান্তিরহাট বাজার।
ধুরুং ইউনিয়ন
ধুরুং বাংলাদেশের ফটিকছড়ি উপজেলার অন্তর্গত একটি সাবেক ইউনিয়ন।
ধুরুং ইউনিয়নের আয়তন ছিল ১,৯৭২ একর (৭.৯৮ বর্গ কিলোমিটার)।
ধুরুং ইউনিয়ন ফটিকছড়ি উপজেলার আওতাধীন ৯নং ইউনিয়ন পরিষদ। তবে এ ইউনিয়নের সম্পূর্ণ অংশ ফটিকছড়ি পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
দৌলতপুর ইউনিয়ন, ফটিকছড়ি
দৌলতপুর বাংলাদেশের ফটিকছড়ি উপজেলার অন্তর্গত একটি সাবেক ইউনিয়ন।
দৌলতপুর ইউনিয়নের আয়তন ছিল ২৮৭১ একর (১১.৬২ বর্গ কিলোমিটার)।
দৌলতপুর ইউনিয়ন ছিল ফটিকছড়ি উপজেলার আওতাধীন ১২নং ইউনিয়ন পরিষদ। তবে এ ইউনিয়নের সম্পূর্ণ অংশ নাজিরহাট পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
জাফতনগর ইউনিয়ন
জাফতনগর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
জাফতনগর ইউনিয়নের আয়তন ১৫৬২ একর (৬.৩২ বর্গ কিলোমিটার)।
২০১১ সালের পরিসংখ্যান অনুযায়ী জাফতনগর ইউনিয়নের লোকসংখ্যা প্রায় ২২ হাজার। এর মধ্যে পুরুষ প্রায় সাড়ে ১১ হাজার এবং মহিলা প্রায় সাড়ে ১০ হাজার।
ফটিকছড়ি উপজেলার দক্ষিণাংশে জাফতনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৯ কিলোমিটার। এ ইউনিয়নের পশ্চিমে সমিতিরহাট ইউনিয়ন; উত্তরে বখতপুর ইউনিয়ন; পূর্বে ধর্মপুর ইউনিয়ন এবং দক্ষিণে রাউজান উপজেলার নওয়াজিশপুর ইউনিয়ন, হালদা নদী ও হাটহাজারী উপজেলার নাঙ্গলমোড়া ইউনিয়ন অবস্থিত।
জাফতনগর ইউনিয়ন ফটিকছড়ি উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৩টি মৌজায় বিভক্ত:
জাফতনগর ইউনিয়নের স্বাক্ষরতার হার ৭০.৬৪%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।জাফতনগর ইউনিয়নে যোগাযোগের প্রধান সড়ক ফটিকছড়ি-গহিরা সড়ক। প্রধান যোগাযোগ মাধ্যম সিএনজি চালিত অটোরিক্সা।
জাফতনগর ইউনিয়নে ৯টি মসজিদ, ২টি ঈদগাহ, ১টি মন্দির ও ১টি বিহার রয়েছে।
জাফতনগর ইউনিয়নের দক্ষিণ পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে মইক্ষেছড়া খাল, তেলপারই খাল এবং খনকাইয়া খাল
জাফতনগর ইউনিয়নের প্রধান ৩টি হাট/বাজার হল জাহানপুর বাজার, মোহাম্মদ তকির হাট এবং সৈয়দ বাজার।
কাঞ্চননগর ইউনিয়ন
কাঞ্চননগর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
কাঞ্চননগর ইউনিয়নের আয়তন ১৪,৬১২ একর (৫৯.১৩ বর্গ কিলোমিটার)।
২০১১ সালের পরিসংখ্যান অনুযায়ী কাঞ্চননগর ইউনিয়নের লোকসংখ্যা ৩০,৫৭০ জন। এর মধ্যে পুরুষ ১৫,৪৩৯ জন এবং মহিলা ১৫,১৩১ জন।
ফটিকছড়ি উপজেলার পূর্বাংশে কাঞ্চননগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পশ্চিমে পাইন্দং ইউনিয়ন ও ফটিকছড়ি পৌরসভা, দক্ষিণে ফটিকছড়ি পৌরসভা ও লেলাং ইউনিয়ন, পূর্বে খাগড়াছড়ি জেলার লক্ষ্মীছড়ি উপজেলার বার্মাছড়ি ইউনিয়ন এবং উত্তরে খাগড়াছড়ি জেলার লক্ষ্মীছড়ি উপজেলার লক্ষ্মীছড়ি ইউনিয়ন ও মানিকছড়ি উপজেলার মানিকছড়ি ইউনিয়ন অবস্থিত।
কাঞ্চননগর ইউনিয়ন ফটিকছড়ি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
১৯৮৫ সালে প্রশাসনিক কাজের সুবিধার্থে তৎকালীন প্রশাসক কাঞ্চনপুর এবং মানিকপুর এই দুইটি গ্রাম নিয়ে কাঞ্চননগর ইউনিয়ন পরিষদ গঠন করেন। বর্তমানে ১৯টি ছোট বড় গ্রাম মিলিয়েই কাঞ্চননগর ইউনিয়ন পরিষদ।
জনমুখে প্রচলিত, বহুকাল পূর্বে জনমানবশুন্য এই এলাকাটি গভীর জঙ্গলে পরিপূর্ণ ছিল। এখানে জ্বীন পরীর বাস ছিল। কাঞ্চনপরী ছিল জ্বীনপরীদের সর্দার। পরবর্তীকালে ধর্মপ্রচারক মনগাজী শাহ্ ও রুস্তম ফকির এই বিরল জনপদে এসে আস্তানা গড়ে তোলেন এবং জ্বীন পরীদের ছেলেমেয়েদের শিক্ষাদান করেন। তবে জ্বীন পরীরা বেশি দিন এখানে থাকতে পারেনি। জ্বীন সর্দার কাঞ্চন পরীর নাম হতে এলাকার নাম কাঞ্চনপুর বা কাঞ্চননগর হয়।
কাঞ্চননগর ইউনিয়নের স্বাক্ষরতার হার ২১.২৬%। এ ইউনিয়নে ১টি মাধ্যমিক বিদ্যালয়, ৩টি দাখিল মাদ্রাসা ও ৮টি প্রাথমিক বিদ্যালয় রয়েছে।
কাঞ্চননগর ইউনিয়নে যোগাযোগের প্রধান সড়ক ফটিকছড়ি-কাঞ্চননগর সড়ক। প্রধান যোগাযোগ মাধ্যম সিএনজি চালিত অটোরিক্সা।
কাঞ্চননগর ইউনিয়নে ৩৩টি মসজিদ, ৮টি ঈদগাহ ও ১৭টি মন্দির রয়েছে।
কাঞ্চননগর ইউনিয়ন চট্টগ্রাম-এর শস্য ভাণ্ডার হিসাবে পরিচিত। কাঞ্চননগর ইউনিয়ন থেকে শীতকালে প্রচুর পরিমাণে শীতকালীন সবজী চট্টগ্রাম সহ বাংলাদেশের বিভিন্ন শহরে যোগান দিয়ে থাকে। বিশেষ করে মুলা, বেগুন (বিশেষ জাতের শুতা বেগুন), মিষ্টি মরিচ, ফুলকপি, পাতাকপি, শিম, মিষ্টি কুমড়া, দেশীয় জাতের আলু, মিষ্টি আলু, বিভিন্ন প্রজাতির শাক সহ অরো অনেক রকমের সবজী। কাঞ্চননগর ইউনিয়নে প্রচুর পরিমানে মুলা ও বেগুন জন্মে। চট্টগ্রামের সিংহভাগ সবজি এই ইউনিয়ন থেকে সরবরাহ করা হয়। কাঞ্চননগর ইউনিয়নে প্রচুর পরিমাণে ধান উৎপাদন হয়।
কাঞ্চননগর ইউনিয়নের মধ্য দিয়ে প্রবাহিত হচ্ছে কাঞ্চননগর ধুরুং খাল।
কাঞ্চননগর ইউনিয়নের প্রধান প্রধান হাট/বাজারগুলো হল পূর্ব তেমুহনী বাজার, পশ্চিম তেমুহনী বাজার, রাজা রাস্তার বাজার, কাঞ্চুরহাট এবং ছমুরহাট।
লেলাং ইউনিয়ন
লেলাং বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
লেলাং ইউনিয়নের আয়তন ১১,০৬২ একর (৪৪.৭৭ বর্গ কিলোমিটার)।
২০১১ সালের পরিসংখ্যান অনুযায়ী লেলাং ইউনিয়নের লোকসংখ্যা প্রায় ৩৫ হাজার। এর মধ্যে পুরুষ প্রায় ১৭ হাজার এবং মহিলা প্রায় ১৮ হাজার।
ফটিকছড়ি উপজেলার পূর্বাংশে লেলাং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে কাঞ্চননগর ইউনিয়ন, পশ্চিমে ফটিকছড়ি পৌরসভা ও নাজিরহাট পৌরসভা, দক্ষিণে রোসাংগিরী ইউনিয়ন ও নানুপুর ইউনিয়ন এবং পূর্বে খিরাম ইউনিয়ন ও খাগড়াছড়ি জেলার লক্ষ্মীছড়ি উপজেলার বার্মাছড়ি ইউনিয়ন অবস্থিত।
লেলাং ইউনিয়ন ফটিকছড়ি উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
অত্র ইউনিয়নের অন্তর্ভুক্ত এবং ইউনিয়নের উত্তর ও পশ্চিম সীমান্ত দিয়ে বয়ে যাওয়া লেলাং খালের নামানুসারে এই ইউনিয়নের নামকরণ হয়েছে।
লেলাং ইউনিয়নে স্বাক্ষরতার হার ৫১.৮০%। এ ইউনিয়নে ২টি মাধ্যমিক বিদ্যালয়, ৪টি মাদ্রাসা ও ১০টি প্রাথমিক বিদ্যালয় রয়েছে।লেলাং ইউনিয়নে যোগাযোগের প্রধান সড়ক ফটিকছড়ি-রাউজান সড়ক। প্রধান যোগাযোগ মাধ্যম সিএনজি চালিত অটোরিক্সা।
লেলাং ইউনিয়নে ৪১টি মসজিদ ও ১টি মন্দির রয়েছে।
লেলাং ইউনিয়নের প্রধান প্রধান হাট/বাজার হল আদর্শ বাজার, আনন্দ বাজার, ইসলামিয়া বাজার, চাড়ালিয়া হাট, নয়াহাট বাজার এবং সন্যাসীর হাট বাজার।
নানুপুর ইউনিয়ন
নানুপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
নানুপুর ইউনিয়নের আয়তন ১২,০৩১ একর (৪৮.৬৯ বর্গ কিলোমিটার)।
২০১১ সালের পরিসংখ্যান অনুযায়ী নানুপুর ইউনিয়নের লোকসংখ্যা ৩৮,৯৩৪ জন। এর মধ্যে পুরুষ ২২,৮১২ জন এবং মহিলা ১৬,১২২ জন।
ফটিকছড়ি উপজেলার পূর্বাংশে নানুপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে রোসাংগিরী ইউনিয়ন ও সমিতিরহাট ইউনিয়ন; দক্ষিণে সমিতিরহাট ইউনিয়ন, বখতপুর ইউনিয়ন ও ধর্মপুর ইউনিয়ন; পূর্বে খিরাম ইউনিয়ন এবং উত্তরে লেলাং ইউনিয়ন অবস্থিত।
নানুপুর ইউনিয়ন ফটিকছড়ি উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ ইউনিয়নের গ্রামগুলো হল:
এই গ্রামের বিশিষ্ট কবি সাবরিদ খাঁ তাঁর দাদা জনাব নানু রাজা খান মল্লিক এর নাম অনুসারে এই গ্রামের নাম দেন নানুপুর।
নানুপুর ইউনিয়নের স্বাক্ষরতার হার ৫১.১৬%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ১টি আলিম মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
নানুপুর ইউনিয়নে যোগাযোগের প্রধান প্রধান সড়কগুলো হল ফটিকছড়ি-রাউজান সড়ক, নাজিরহাট-নানুপুর সড়ক এবং ধলই-নানুপুর সড়ক।
প্রধান যোগাযোগ মাধ্যম সিএনজি চালিত অটোরিক্সা।
নানুপুর ইউনিয়নে ১৭টি মসজিদ, ৫টি মন্দির ও ১টি প্যাগোডা রয়েছে।
নানুপুর ইউনিয়নের উপর দিয়ে বয়ে চলেছে তেলপারই খাল।
নানুপুর ইউনিয়নের প্রধান হাট/বাজার হল নানুপুর বাজার।
পাইন্দং ইউনিয়ন
পাইন্দং বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
পাইন্দং ইউনিয়নের আয়তন ৭২০৯ একর (২৯.১৭ বর্গ কিলোমিটার)।
২০১১ সালের পরিসংখ্যান অনুযায়ী পাইন্দং ইউনিয়নের লোকসংখ্যা ৩৫,১০৬ জন। এর মধ্যে পুরুষ ১৭,৫৯৪ জন এবং মহিলা ১৭,৫১২ জন।
ফটিকছড়ি উপজেলার মধ্য-উত্তরাংশে পাইন্দং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে কাঞ্চননগর ইউনিয়ন, দক্ষিণে ফটিকছড়ি পৌরসভা ও সুন্দরপুর ইউনিয়ন, পশ্চিমে হারুয়ালছড়ি ইউনিয়ন ও ভূজপুর ইউনিয়ন এবং উত্তরে খাগড়াছড়ি জেলার মানিকছড়ি উপজেলার মানিকছড়ি ইউনিয়ন অবস্থিত।
পাইন্দং ইউনিয়ন ফটিকছড়ি উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
পাইন্দং ইউনিয়নের স্বাক্ষরতার হার ৩৬.৫০%। এ ইউনিয়নে ৩টি মাধ্যমিক বিদ্যালয়, ১টি নিম্ন মাধ্যমিক বিদ্যালয়, ৩টি দাখিল মাদ্রাসা ও ১১টি প্রাথমিক বিদ্যালয় রয়েছে।
পাইন্দং ইউনিয়নে যোগাযোগের প্রধান প্রধান সড়কগুলো হল চট্টগ্রাম-খাগড়াছড়ি মহাসড়ক এবং পাইন্দং-কাঞ্চননগর সড়ক।
চট্টগ্রাম-খাগড়াছড়ি মহাসড়কে সব ধরণের যানবাহন চলাচল করে। এছাড়া অন্যান্য সড়কগুলোর প্রধান যোগাযোগ মাধ্যম সিএনজি চালিত অটোরিক্সা।
পাইন্দং ইউনিয়নে ১৮টি মসজিদ, ১টি ঈদগাহ ও ২টি মন্দির রয়েছে।
পাইন্দং ইউনিয়নের প্রায় সীমান্তজুড়ে বয়ে চলেছে হালদা নদী।
পাইন্দং ইউনিয়নের প্রধান হাট/বাজার হল বৃন্দাবন চৌধুরী হাট।
রাঙ্গামাটিয়া ইউনিয়ন, ফটিকছড়ি
রাঙ্গামাটিয়া বাংলাদেশের ফটিকছড়ি উপজেলার অন্তর্গত একটি সাবেক ইউনিয়ন।
রাঙ্গামাটিয়া ইউনিয়নের আয়তন ছিল ৭২০৯ একর (২৯.১৭ বর্গ কিলোমিটার)।
রাঙ্গামাটিয়া ইউনিয়ন ফটিকছড়ি উপজেলার আওতাধীন ৮নং ইউনিয়ন পরিষদ। তবে এ ইউনিয়নের সম্পূর্ণ অংশ ফটিকছড়ি পৌরসভার আওতাধীন হওয়ায় ইউনিয়ন পরিষদ কার্যক্রম বর্তমানে বিলুপ্ত।
রোসাংগিরী ইউনিয়ন
রোসাংগিরী বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
রোসাংগিরী ইউনিয়নের আয়তন ১৭২৩ একর (৬.৯৭ বর্গ কিলোমিটার)।
২০১১ সালের পরিসংখ্যান অনুযায়ী রোসাংগিরী ইউনিয়নের লোকসংখ্যা ১৪,৫৬৭ জন। এর মধ্যে পুরুষ ৭,৫৪১ জন এবং মহিলা ৭,০২৬ জন।
ফটিকছড়ি উপজেলার দক্ষিণাংশে রোসাংগিরী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে সমিতিরহাট ইউনিয়ন, পূর্বে সমিতিরহাট ইউনিয়ন ও নানুপুর ইউনিয়ন, উত্তরে লেলাং ইউনিয়ন এবং পশ্চিমে নাজিরহাট পৌরসভা, হালদা নদী ও হাটহাজারী উপজেলার ধলই ইউনিয়ন অবস্থিত।
রোসাংগিরী ইউনিয়ন ফটিকছড়ি উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ২টি মৌজায় বিভক্ত:
কথিত আছে এক সময়ে এতদঞ্চল মগদের রাজ্য হিসাবে পরিচিত ছিল। তৎসময়ে অত্র ইউনিয়নে রোসাং নামের এক মগ রাজা ছিলেন। তিনি এত ব্যাপক ভাবে পরিচিত ছিলেন যে যার ফলশ্রুতিতে রোসাং রাজার নামে এই রোসাংগিরী ইউনিয়নের নামকরণ হয়।
ব্রিটিশ শাসনামলের গুরুদাশ শীল প্রেসিডেন্ট থাকাকালীন সময়ে রোসাংগিরী ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। তখন থেকে রোসাংগিরী সমিতিরহাট একটি অবিভক্ত ইউনিয়ন ছিল। স্বাধীনতার পরবর্তী ১৯৭২ সালে অত্র ইউনিয়ন বিভক্ত হয়ে রোসাংগিরী ইউনিয়ন নামে একটি স্ব-শাসিত ইউনিয়ন গঠিত হয়।
রোসাংগিরী ইউনিয়নের স্বাক্ষরতার হার ৫৪.৪৮%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা, ৭টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
রোসাংগিরী ইউনিয়নে যোগাযোগের প্রধান সড়ক নাজিরহাট-রোসাংগিরী সড়ক। প্রধান যোগাযোগ মাধ্যম সিএনজি চালিত অটোরিক্সা।
রোসাংগিরী ইউনিয়নে ২২টি মসজিদ ও ১০টি মন্দির রয়েছে।
রোসাংগিরী ইউনিয়নের দক্ষিণ-পশ্চিম পাশ দিয়ে বয়ে চলেছে হালদা নদী। এছাড়াও এ ইউনিয়নের উপর দিয়ে প্রবাহিত হচ্ছে ধুরুং খাল, তেলপারই খাল, কাটাখালী খাল এবং রোসাংগিরী বিলের নাসী।
রোসাংগিরী ইউনিয়নের প্রধান হাট/বাজার শীলের হাট।
সমিতিরহাট ইউনিয়ন
সমিতিরহাট বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
সমিতিরহাট ইউনিয়নের আয়তন ২৬০১ একর (১০.৫৩ বর্গ কিলোমিটার)।
২০১১ সালের পরিসংখ্যান অনুযায়ী সমিতিরহাটের লোকসংখ্যা ১৯,০১৪ জন। এর মধ্যে পুরুষ ৮,৯৮২ জন এবং মহিলা ১০,০৩২ জন।
ফটিকছড়ি উপজেলার দক্ষিণাংশে সমিতিরহাট ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের পূর্বে জাফতনগর ইউনিয়ন, বখতপুর ইউনিয়ন ও নানুপুর ইউনিয়ন; উত্তরে নানুপুর ইউনিয়ন ও রোসাংগিরী ইউনিয়ন; পশ্চিমে রোসাংগিরী ইউনিয়ন, হালদা নদী ও হাটহাজারী উপজেলার ধলই ইউনিয়ন এবং দক্ষিণে হালদা নদী ও হাটহাজারী উপজেলার গুমানমর্দন ইউনিয়ন অবস্থিত।
সমিতিরহাট ইউনিয়ন ফটিকছড়ি উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি "ওখাড়া", "নিশ্চিন্তাপুর", "পূর্ব ধলই" ও "ছাদেকনগর" এ ৪টি মৌজায় বিভক্ত।
এ ইউনিয়নের গ্রামগুলো হল:
প্রচলিত আছে, ছাদেকনগর, নিশ্চিন্তাপুর এবং ওখাড়া -এই তিন এলাকার মানুষ মিলে একটি সম্মিলিত সমিতি গঠন করে একটি বাজার বসান, যা বর্তমান সমিতিরহাট বাজার নামে পরিচিত এবং সেই বাজারের নাম অনুসারে ইউনিয়নের নামকরণ হয় সমিতিরহাট ইউনিয়ন।
ব্রিটিশ শাসনামলের গুরুদাশ শীল প্রেসিডেন্ট থাকাকালীন সময়ে সমিতিরহাট ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। তখন থেকে রোসাংগিরী সমিতিরহাট একটি অবিভক্ত ইউনিয়ন ছিল। স্বাধীনতার পরবর্তী ১৯৭২ সালে অত্র ইউনিয়ন বিভক্ত হয়ে সমিতিরহাট ইউনিয়ন নামে একটি স্ব-শাসিত ইউনিয়ন গঠিত হয়।
সমিতিরহাট ইউনিয়নের স্বাক্ষরতার হার ৫১.৩২%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ৪টি অন্যান্য মাদ্রাসা, ২টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
সমিতিরহাট ইউনিয়নে যোগাযোগের প্রধান প্রধান সড়কগুলো হল ফটিকছড়ি-সমিতিরহাট সড়ক, ধর্মপুর-সমিতিরহাট সড়ক এবং ধলই-সমিতিরহাট সড়ক।
প্রধান যোগাযোগ মাধ্যম সিএনজি চালিত অটোরিক্সা।
সমিতিরহাট ইউনিয়নে ৪৫টি মসজিদ, ৫টি মন্দির ও ১টি গীর্জা রয়েছে।
সমিতিরহাট ইউনিয়নের দক্ষিণ-পশ্চিম পাশ দিয়ে বয়ে চলেছে হালদা নদী।
সমিতিরহাট ইউনিয়নের প্রধান ২টি হাট/বাজার হল আনন্দ বাজার এবং সমিতিরহাট।
সুন্দরপুর ইউনিয়ন, ফটিকছড়ি
সুন্দরপুর বাংলাদেশের চট্টগ্রাম জেলার ফটিকছড়ি উপজেলার অন্তর্গত একটি ইউনিয়ন।
সুন্দরপুর ইউনিয়নের আয়তন ২৫৯৯ একর (১০.৫২ বর্গ কিলোমিটার)।
২০১১ সালের পরিসংখ্যান অনুযায়ী সুন্দরপুর ইউনিয়নের লোকসংখ্যা ৩৮,৯৮৬ জন। এর মধ্যে পুরুষ ১৯,০২৩ জন এবং মহিলা ১৯,৯৬৩ জন।
ফটিকছড়ি উপজেলার মধ্যাংশে সুন্দরপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে পাইন্দং ইউনিয়ন, পশ্চিমে হারুয়ালছড়ি ইউনিয়ন ও সুয়াবিল ইউনিয়ন, দক্ষিণে নাজিরহাট পৌরসভা এবং পূর্বে নাজিরহাট পৌরসভা ও ফটিকছড়ি পৌরসভা অবস্থিত।
সুন্দরপুর ইউনিয়ন ফটিকছড়ি উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার ফটিকছড়ি থানার আওতাধীন। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এটি ১০টি মৌজায় বিভক্ত। এ ইউনিয়নের গ্রামগুলো হল:
সুন্দরপুর ইউনিয়নের স্বাক্ষরতার হার ৪৫%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা ও ১০টি প্রাথমিক বিদ্যালয় রয়েছে।
সুন্দরপুর ইউনিয়নে যোগাযোগের প্রধান প্রধান সড়ক হল চট্টগ্রাম-খাগড়াছড়ি মহাসড়ক এবং ফটিকছড়ি-সুন্দরপুর সড়ক।
চট্টগ্রাম-খাগড়াছড়ি মহাসড়কে সব ধরণের যানবাহন চলাচল করে। এছাড়া অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা।
সুন্দরপুর ইউনিয়নের উপর দিয়ে প্রবাহিত হচ্ছে ধুরুং খাল এবং হারুয়ালছড়ি খাল।
সুন্দরপুর ইউনিয়নের প্রধান ২টি হাট/বাজার হল পূর্ব নয়াহাট এবং আজিমপুর আদর্শ বাজার।